《马德骏微恙既平作此劳之》
宋代·李流谦

内寇非阴阳，穷愁因缘之。
坚垒自却走，不药亦不龟。
夫子乐唐虞，短褐荫茅莰。
尘不上几闼，何物作伺窥。
或丐愈风檄，岂邀遣虐诗。
朝来就清爽，梳发修竹墀。
买酒约相过，胜地相扶携。
人生逾四十，浸与衰苶期。
君壮尚俘劫，我怯重嗟咨。
问丹勾漏迂，访道弱水疲。
绵绵抱谷神，闭门有余师。
鹤病无死骨，松瘦有老枝。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。